Francesco Hayez - Wikipedia

# Francesco Hayez

### Diwar Wikipedia, an holloueziadur digor

Francesco Hayez
Ar pok (1859)

Francesco Hayez a oa ul livour italian, ganet d'an 10 a viz C'hwevrer 1791 e Venezia ha marvet d'an 21 a viz Kerzu 1882 e Milano.

Emboltred d'e 69 bloaz. Firenze, Galleria degli Uffizi.

Brudetañ arzour ar romantelezh e-kreiz an XIXvet kantved e oa e Milano, gant e bezhioù taolennoù istorel, e alegoriennoù politikel hag e boltredoù kaer.

## [kemmañ] E vuhez

Paour e oa e dud, e dad Giovanni, a orin gall, evel e vamm, Chiara Torcella, eus Murano. Francesco a oa an diwezhañ eus pemp a vugale, hag advabet e voe gant ur voereb a-berzh he mamm a oa dimezet da Giovanni Binasco, paramantour ha marc'hadour taolennoù, perc'henn d'un dastumadeg livadurioù personel.

A vihanik e tiskouezas bezañ stummet da dresañ, ma voe lakaet gant e eontr da zeskiñ al labour, gant ur c'hempenner taolennoù da gentañ, gant al livour Francisco Magiotto e-pad tri bloaz da c'houde. War-lerc'h deskiñ livañ tud en o noazh e 1803 e heulias kentelioù en Akademiezh an Arzoù Kaer gant Theodore Matteini.

En 1809 e c'hounezas ur genstrivadeg aozet gant Akademiezh Venezia da vont da studiañ da Akademiezh San Luca, tost da Roma. Eno e voe diskib da Canova a voe e warezer e-pad meur a vloaz. En 1814 e kuitaas Roma goude bezañ bet arsailhet, un afer serc'h a greder. Ac'haleno ez eas da Naplez ma voe karget gant ar roue Murat da livañ " Ulisse en la corte de Alcinoo ".

Adalek 1850 e renas Akademiezh an Arzoù Kaer e Brera en Milano.

## [kemmañ] Oberennoù

Distruj templ Jeruzalem | Distruj templ Jeruzalem (rann) | Marv an Dodje Marin Faliero | Lestrad bleunioù war varlenn prenestr un harem
Brezelourien ar Groaz o tegouezhout e Jeruzalem | Odaliskenn | Aristoteles | Kouronkadeg nimfezed
Kouronkadeg nimfezed (rann) | Kouronkerez | Mari-Madalen (1825) | Betsabe o kouronkañ
Die Befreiung Vittor Pisani's aus dem Kerker | Die beiden Foscari (Der Abschied des Dogen Foscari von seiner Familie) | Die Flüchtlinge von Parga | Die Flüchtlinge von Parga, Detail
Ar skuizhnezh (Poltred Carolina Zucchi) | Ruth | Ar garedig nevez en harem | An dañserez Carlotta Chabert evel Gwener

Dafar ouzhpenn a-fed an tem-mañ a vez kavet e-barzh Wiki.Commons
Francesco Hayez
Adtapet diwar "http://br.wikipedia.org../../../f/r/a/Francesco_Hayez_45b2.html"

Rummadoù ar bajenn: Livourien italian an XIXvet kantved | Livadurioù

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Deutsch
- English
- Español
- Français
- Hrvatski
- Íslenska
- Italiano
- 日本語
- Polski
- Português
- Српски / Srpski
- Svenska
- Türkçe